హైదరాబాద్, అక్టోబరు 25(ఆంధ్రజ్యోతి): ‘భారత్ సహా అన్ని దేశాల్లోనూ వ్యాపార, వాణిజ్యాలను ఔత్సాహిక పారిశ్రామిక వేత్తలు ఏళ్లుగా చక్కగా తీర్చిదిద్దుతూ వచ్చారు. అయితే మనం త్వరితగతిన మారుతున్న ప్రపంచంలో జీవిస్తున్నాం. పని ప్రపంచం సైతం మారుతూ వస్తోంది. అందరం ఆకలికి తావులేని, శాంతియుత, సంతోషభరితమైన ప్రపంచాన్ని ఆవిష్కరించే దిశగా కృషి చేయడం తక్షణావసరం’’ అని ఉపరాష్ట్రపతి వెంకయ్యనాయుడు అన్నారు. బుధవారం జరిగిన ఎంటర్ప్రెన్యుర్స్ ఆర్గనైజేషన్స్ గ్లోబల్ యూనివర్సిటీ సమావేశంలో ఆయన పాల్గొన్నారు. ఈ సందర్భంగా వెంకయ్య మాట్లాడుతూ.. ప్రధాని మోదీ, స్వాతంత్య్ర సమరయోధులు కలలుగన్న నవభారతాన్ని ఆవిష్కరించేలా కొత్త సంస్కరణలు చేపట్టారన్నారు.
hyderabad, aktobaru 25(aandhrajyoti): ‘bharat sahaa anni deshaalloonuu vyapara, vaanijyaalanu autsaahika paarisraamika vettalu ellugaa chakkaga teerchididdutuu vachaaru. ayithe manam tvaritagatina maarutunna prapanchamlo jeevistunnam. pani prapancham saitam maarutuu vastondi. andaram aakaliki taavuleni, saantiyuta, santoshabharitamaina prapanchaanni aavishkarinche disagaa krushi cheyadam takshanaavasaram’’ ani uparaashtrapati venkayyanaayudu annaru. budhavaaram jarigina enterprenurs arganisations global university samavesamlo aayana paalgonnaaru. ee sandarbhamgaa venkayya maatlaadutuu.. pradhaani modii, swaatantyra samarayodhulu kalaluganna navabhaarataanni aavishkarinchelaa kotta samskaranalu chepattaarannaaru.